Vegagerðin varar við hugsanlegri snjóflóðahættu á Súðavíkurhlíð síðar í dag , laugardaginn 18. janúar 2020 . Væntanlega verða frekari tilkynningar senda út í sms , með tilkynningum eða í fréttum . Súðavíkurhreppur og lögreglustjórinn á Vestfjörðum boða til íbúafunda í kjölfar snjóflóðanna á Flateyri og í Súgandafirði þann 14. janúar 2020 . Fundurinn verður haldinn í Súðavíkurskóla þriðjudaginn 21. janúar 2020 og er öllum opinn . Fundur hefst klukkan 20:00 en nánari dagskrá verður auglýst á mánudaginn kemur . Fundarstjóri verður Rögnvaldur Ólafsson frá almannavarnadeild ríkislögreglustjóra , en á fundinum verða m.a. fulltrúi lögreglustjórans og fulltrúar frá eftirfarandi aðilum : Fundurinn er haldinn til þess að taka stöðuna , svara spurningum og greina það sem þarf að bæta og hægt er að bæta varðandi öryggi og viðbragð vegna ofanflóðavár . Einnig til þess að upplýsa um það sem er til staðar og þarf að vera til staðar . Hér gefst tækifæri til þess að ræða þær spurningar sem vakna á þeim tímum þegar hættuástand eða óvissuástand er metið og lokanir hamla samgöngum , aðföngum og björgum . Dagskrá verður sniðin að aðstæðum hér í Súðavíkurhreppi . Fundur þessi er haldinn sem liður í fundaferð almannavarna , ríkislögreglu og þeirra aðila sem nefndir eru og verða fulltrúar á fundinum . Fleiri fundir verða haldnir í nágrannabyggðarlögum í Ísafjarðarbæ og annarra sem þess óska . Gleðilegt ár kæru íbúar Súðavíkurhrepps og bestu þakkir fyrir liðið ár . Ég er þakklátur fyrir að hafa kynnst ykkur og fengið að deila með ykkur samfélagi hér í Súðavíkurhreppi . Fjölskylda mín er að koma hér smám saman , við höfum verið tvö af fjórum frá því í haust og vonandi verðum við búsett öll hér frá og með vorinu . Ákvörðun mín um að bjóðast til að starfa hér fyrir ykkur sem sveitarstjóri var tekin án langs aðdraganda og hafði ég í raun gert flest að mínu fólki forspurðu . Við skiptum því með okkur liði í sumar og fram á komandi vor . Við erum þó öll á því að flest vötn hafi fallið til Dýrafjarðar og raunar lengra yfir í Djúp . Það er samdóma álit minnar fjölskyldu , fólks sem hefur sótt mig heim og vísast okkar allra í Súðavíkurhreppi að hér sé gott samfélag , fallegt umhverfi og raunverulega gott að búa hér fyrir vestan . Þegar ég flutti í Kópavog árið 1998 lá ljóst fyrir að þar væri gott að búa . Bæjarstjórinn okkar sagði okkur það með eftirminnilegum hætti , að það væri gott að búa í Kópavogi . Löndum og lýð varð það ljóst og að baki lá nokkur alvara . Það var raunar alveg rétt hjá honum og mun ég ekki þreytast á því að halda því á lofti . Það er enda svo að í dag búa þar vel á fjórða tug þúsunda íbúa í samfélagi sem ört vex . Þar er líflegt og skortir þó það sem sligar helst Reykjavík að mínu viti . En nú er það vísast mitt að segja það sama hér um Súðavík og Súðavíkurhrepp . Hér er gott að búa og hér ættu fleiri að vera . Samfélagið hér er nú undir hælnum á stjórnvöldum , ráðherra málaflokksins sem ég starfa við - ráðherra samgöngu - og sveitarstjórnarmála . Við þurfum að vera fleiri hér í byggð segir hann en verða leyst upp ella eða færð öðrum til afnota og stjórnar . Það er óþarft að reyna að sykurhúða það neitt enda stendur enn til að fækka sveitarfélögum á Íslandi og mun sviðsmynd breytast að óbreyttu á árinu 2022 ef þingsályktun fær náð fyrir alþingi . Og það er útlit fyrir að það sé að renna í gegn á yfirstandandi þingi - vorþingi 2020 . Líkt og flest ykkar vita er það sýn ráðuneytisins sveitarstjórnamála að ekkert sveitarfélag skuli hafa færri íbúa en 1000 frá og með vori 2026 . Það sé öllum fyrir bestu og í því felist efling byggðar og trygging fyrir sjálfbærni . Þannig var ályktað á aukalandsþingi Sambands íslenskra sveitarfélaga í haust , enda hafði ráðherra tryggt að stefnumótun væri þannig undir þing borin . Athygli vekur þó að fækkun sveitarfélaga ( eflilng sveitarstjórnarstigsins ) verður í þrepum - 250 íbúar árið 2022 , 500 árið 2024 og svo 1000 árið 2026 . Þannig er þetta teiknað upp , matreitt fyrir alþingi og stutt samþykki og samráði á vettvangi sveitarfélaga . Og það leiðir til breytinga fyrir líkast til öll sveitarfélög á Vestfjörðum á næstu árum enda eru þau fámenn að Ísafjarðarbæ undaskyldum í skilningi þingsályktunar um stefnumótun fyrir sveitarfélögin . Aðeins Vesturbyggð telur um 1000 íbúa með sameinaða hreppa í farteskinu frá fyrri tíð . Samkæmt samantekt sem unnin var hér í fyrri tíð þótti ekki ákjósanlegur kostur að sameina sveitarfélögin hér fyrir norðan þannig að öllum gagnaðist . Auðvitað er einhver ávinningur af slíku , en hætt er við misskiptingu ávinnings . Ekki síst þegar aðstöðumunur er nokkur þegar kemur að því að semja um stjórnsýslu og þjónustu , misstór sveitarfélög og aðeins pressa á þeim sumum . En nú er svo búið að alþingi hefur samþykkt að beita Jöfnunarsjóði sveitarfélaga til verksins og var það samþykkt á lokadegi þings , nú rétt fyrir jól . Jöfnunasjóður mun gera sveitarfélögunum að greiða sjálfum sér útlagðan kostnað við sameiningar og niðurfærslu skulda . Minna er tryggt af fjárlögum ríkis í verkið - raunar fann ég ekkert þar til verksins á fjárlögium fyrir 2020 , það kann þó að koma síðar . Vísast til þykja sumum berin súr í raun , aðeins fallið á silfrið . Ekki er mér kunnugt um af hverju þessi þrep eiga að vera fram að 2026 ( 250,500 og 1000 ) enda ekki raunhæft neinu sveitarfélagi að taka þetta í skrefum . Hér er þó ekkert nýtt á ferðinni og hefur slíkt verið viðrað áður og sameiningarkostir hafa verið skoðaðir hér með óreglulegu millibili frá ofanverðri síðastliðinni öld . Ráðherra eftir ráðherra hefur haft þetta leynt og ljóst að markmiði en óvíost er um það hversu raunhæft það er að ætla að sú krafa hafi komið frá minni sveitarfélögunum . Þetta eru hagsmunir stærri sveitarfélaga sem finnst þau fái of lítið af Jöfnunarsjóði - samkvæmt minni sannfæringu byggt á því að fennt er yfir ástæður og tilurð Jöfnunarsjóðs við kynslóðaskipti í stjórn sveitarfélaga og þar með sjóðsins sjálfs . Samkvæmt því sem fram kemur hjá ráðuneytinu og starfshópi sem skipaður var í aðdraganda að þingsályktuninni hefur samráð verið haft við sveitarfélögin fámennu . Allt að einu er það skilningur minn og flestra þeirra sem starfa fyrir fámenn sveitarfélög að það hafi ekki verið gert . Mín upplifun er raunar hin gagnstæða - að skoðanir og rök minni sveitarfélaga hafi á flestum vettvangi hafi verið virt að vettugi og að engu höfð . Á fundi sem boðað var til í vor af starfshópnum var þetta rætt og kom fram hjá felstum sem þar tjáðu sig að víðtæk mótstaða væri við þessa stefnumörkun og um skilgreiningu sjálfbærs sveitarfélags . En þeir sem tóku saman fundargerðir eftir fundina létu í annað skína . Þetta var svo geirneglt með samþykki Sambands íslenskra sveitarfélaga í haust , en þar fannst mér og mörgum öðrum að þvingun hafi átt sér stað úr rangri átt . Bera ráðamenn því við að um sé að ræða vegferð sem hafi verið borin undir sveitarfélögin sjálf , að það hafi verið samþykkt af sveitarfélögunum á samstarfsvettvangi þeirra og þá sé aðeins samþykki alþingis eftir . Ég vil ekki koma fram sem andófsmaður við ráðagerð Samgöngu - og sveitarstjórnarráðuneytisins , en mun þó fylgja eftir því sem ég skynja í samfélaginu hér í Súðavíkurhreppi . Þá mun ég líka fylgja sannfæringu minni og sýn sem ég hef á lög og landsrétt , enda þykir mér aðferðafræðin við þetta allt röng . Ekki síst í ljósi þess að um málaflokkinn allan gildir ákvæði Stjórnarskrár lýðveldisins Íslands nr. 33 / 1944 . Auk þess gilda um sveitarfélög og sjálfsstjórn þeirra evrópusáttmáli um sjálfsstjórn sveitarfélaga , en Ísland hefur innleitt hann og fullgilt og byggja gildandi sveitarstjórnarlög á þeim sáttmála og víða í hann vitnað . Þá byggir sjálfsstjórnarréttur sveitarfélaga á langri stjórnsýsluvenju og hefðhelgaðri stjórnskipan . Ráðherra og alþingi telja sig vísast geta beytt lögum og þarmeð verði þetta allt saman löglegt á endanum . Um það er ég þó efins , enda er í öllum gildandi rétti vísað í evrópusáttmálann og hann gerir ráð fyrir því að íbúar viðkomandi sveitarélaga séu einir bærir um að taka ákvörðun um framtíðarskipan sína . Það hefur að sjálfsögðu ekki átt sér stað og erfitt að sjá fyrir sér hvernig að því verður staðið ef íbúar sveitarfélags fella sameiningaráform í héraði . Þetta er þó hápólitískt allt saman og ykkar , íbúar góðir , að ákveða á endanum hver afstaða Súðavíkurhrepps verður , þegar og ef til kemur . Allt að einu finns mér ég bregðast sem starfsmaður ykkar , sem framkvæmdastjóri sveitarfélagsins Súðavíkurhrepps , ef ég ekki skoða stöðu sveitarfélagsins í tíma . Það er stutt í 2022 í tillit þess að ákvarða framtíðarskipan sveitarfélagsins með samtvinnun við annað eða önnur sveitarfélög . Það er mikið ferli að sameina sveitarfélög svo vel fari , meta stöðuna og taka tillit til þess sem fyrir er og eftir á að standa . Það er engin pólitík í því og ætti að vera eitthvað sem allir íbúar Súðavíkurhrepps ættu að velta fyrir sér og framtíðarsýn á það hver verði staðarmörk sveitarfélagsins og hver fari með stjórn mála hér . Ég skrifa þessa kveðju til ykkar á nýju ári - árinu 2020 . Ég er bjartsýnn en raunsær á framhaldið hér verði ráðuneytinu ágengt með áform sín í trássi við vilja íbúa . Þetta er ekki mitt að ákveða , en ég er . líkt og ég tek sjálfur til orða , með marga yfirmenn . Þar vísa ég til sveitarstjórnar og ykkar íbúa , útsvarsgreiðenda og allra sem hafa hér hagsmuna að gæta sem eigendur fasteigna , notendur þjónustu , atvinnurekenenda og allra þeirra sem hér eiga rætur . Fjórðungssamband Vestfjarða tók þetta upp á haustþingi á Hólmavík 25. og 26. október 2019 og var talsvert um málið rætt . Það er raunar skoðun mín að það sé ekki hlutverk slíks sambands að álykta nema öðrum þræði um tilvist og afstöðu til sameiningar sveitarfélaga . Allt að einu var það óhjákvæmilegt þegar málefnið hafði verið tekið fyrir á vettvangi Sambands íslenskra sveitarfélaga . Það byggir á skoðun minni á félagarétti - enda eru þessi félög bæði rekin á grundvelli sveitarfélaganna sjálfra og eru þar af leiðandi aðeins til fyrir sveitarfélögin sjálf . En þetta er að sjálfsögðu umdeilanlegt eins og allt - lögin sjálf eru afar sjaldan svarthvít - til eru tvær , þrjár eða fjórar tækar lögfræðilegar leiðir um flest . Þrátt fyrir að vera löglærður tel ég mig ekki vita til hlítar hvernig þetta allt getur átt sér stað samkvæmt gildandi rétti eða hvort þeir meinbugir sem ég sé á þessu hafu raunverulega þýðingu . Ýmislegt er hægt í krafti valds og ljóst að 200 manna samfélag má sín lítils gegn löggjafarvaldinu þegar það er knúið áfram af helstu stofnunum framkvæmdavaldsins með fulltingi félaga og stofnana . Samt er ég á því að rétt sé jafnan rétt og rangt sé jafn rangt þó margir kunni að vera á rangri skoðun . Ég kalla eftir því að við látum þetta til okkar taka á árinu 2020 á þann hátt sem þið íbúar raunverulega viljið . Þegar þingsályktunartillagan hefur formlega verið afgreidd á alþingi - af eða á - með breytingum eða óbreytt , verður tímabært að fara að meta þá kosti sem staðan býður upp á . Viðrið þetta við kjörna fulltrúa , ræðið á heimilum og vinnustöðum og umfram allt beint og óbeint við mig eftir því sem ykkur þykir viðeigandi . Ég er oftast til viðtals við ykkur öll þegar þið óskið eftir því . Ár 2020 verður ár framkvæmda hér í Súðavíkurhreppi , bæði í viðhaldi eigna og byggingu húsnæðis . Tíminn leiðir það svo í ljós hvort hér rísi iðja inn á Álftafirði og þá hvaða áhrif það hefur á samfélagið . Uppbygging atvinnu þarf að vera stöðug og á fleiri en einu sviði og íbúum hreppsins öllum til góðs . Megi árið 2020 færa ykkur öllum gæfu , vera áhugavert og gott í minningunni . Bragi Þór Thoroddsen , sveitarstjóri Súðavíkurhreppur óskar íbúum sínum og landsmönnum öllum gleðilegs árs ! Áramótabrennan í Súðavík hefst að þessu sinni kl. 20.30 Sjáumst glöð á brennunni og svo á nýju ári ! Vil nota tækifærið á þessum miðli til þess að óska ykkur gleðilegra jóla og farsældar á komandi ári . Það eru ekki margir dagar eftir af árinu og hefur tíminn fyrir mína parta liðið hratt hér í Súðavíkurhreppi . Það hefur verið líflegt og ýmislegt að gerast og því auðvelt að missa sjónar á tíma þegar mikið er um að vera . Frá 1. maí hefur mér auðnast að fá örlitla innsýn í skemmtilegt samfélag hér sem státar af fjölbreyttu þjóðerni og ólíkum bakgrunni . Ég stend í þeirri trú að það sé í senn dýrmæt auðlynd að fá fólk með ólíkan bakgrunn saman en um leið áskorun í því að reka hér sveitarfélag . Við lærum hvert af öðru , nýja siði og ný sjónarhorn . Aðfangadagur 24. desember 2019 var einstaklega fallegur dagur hér í Súðavík fyrir mig , aðkomumanninn . Jólaandinn nær okkur og ég hafði það á tilfinningunni að það væri ákjósanlegt að fanga augnablikið hér til þess að setja í pistil eða fréttir hér úr hreppnum . Skrapp á Langeyri og tók upp símann eins og oft áður og smellti af nokkrum myndum . Ég var á þeirri skoðun að það væri raunverulega eitthvað sérstakt við þennan dag öðrum fremur . Hver sem við erum eða hvaðan sem við komum þá eru jólin yfirleitt sérstakur tími enda þáttaskil varðandi það þegar myrkrið fer að víkja fyrir degi . Samspilið er það sem gerir þetta allt athyglisverðara en dags daglega og kannski eins og tilbreytingin í daglegu amstri . Með kærri kveðju , Opnunartími Skrifstofunnar og Íslandspósts um jól og áramót Skrifstofan verður lokuð milli jóla og nýárs . Opnunartími Íslandspóst verður sem hér segir : 24. des = lokað 31. des = lokað 01. janúar = lokað Að höfðu samráði við lögregluna á Vestfjörðum og Vegagerðina verður Súðavíkurhlíð lokað núna kl. 18:30 , en skilyrði til aksturs eru slæm vegna vindhraða , blindu og vindáttar . Þá eykst hætta á ofanflóðum í þeim skilyrðum sem nú eru uppi . Samkvæmt facebook síðu lögreglunnar á Vestfjörðum er óvissustigi lýst yfir vegna veðurspár og er það samkvæmt samráði allra lögregluumdæma landsins . Ekkert ferðaveður verður á Vestfjörðum á morgun , hvorki innan né utanbæjar . Gert er ráð fyrir að vegir muni lokast þegar veðrið nær hámarki og er það spá að það verði frá og með hádegi þó eitthvað sé það óljóst . Fólk er hvatt til þess að kynna sér nánar veðurspá og færð á vegum . Þá hefur Vegerðin gefið út hugsanlega snjóflóðahættu á Súðavíkurhlíð á morgun . Fólk er hvatt til þess að huga að lausum munum utandyra og reyna að tryggja að ekki verði tjón af völdum foks , hvorki á lausamunum eða því sem fyrir kann að verða , húsum eða fólki . Eigendur skipa og báta eru hvattir til að huga að þeim í höfnum á svæðinu . Gert er ráð fyrir að skólahald verði með hefðbundnum hætti fyrir hádegi en foreldrum er bent á að fylgjast með veðri , skólinn verður að óbreyttu opinn í fyrramálið en taka verður mið af veðri og því hvenær það kann að breytast . Mun Hrafnshóll ehf. eiga og reka tvær íbúðir í óhagnaðardrifnu leigufélagi . Lagt er upp með uppbyggingu húsnæðis sem fellur að þeirri reglugerð sem kynnt var í haust um uppbyggingu á svolkölluðum köldum svæðum á landsbyggðinni , einkum þar sem engin eða lítil uppbygging hefur verið undanfarin ár . Að öðru leyti mun fjármögnun verða með láni frá Íbúðalánasjóði . Kappkostað er að uppbygging taki skamman tíma og er gert ráð fyrir að húsnæði verði klárt til afhendingar í vor , í byrjun maí 2020 . Tók þessar myndir í liðinni viku á leið um Súðavíkurhlíðina . Mér hefði þótt það klókari leikur þar sem ráðuneyti samgöngu og sveitarfélaga er samtvinnað undir einum og sama ráðherra . Ég gleðst yfir þeirri yfirlýsingu bæjarstjórnar Ísafjarðarbæjar að hafa orðið fyrir vonbrigðum með að " Súðavíkurgöngin " hafi ekki ratað inn í áætlunina . Ég hvet ykkur til þess að fara inn á samráðsgátt stjórnvalda - allir þeir sem hafa á þessu skoðun og telja að málið varði þá með einum eða öðrum hætti eiga að setja þar inn skoðun . Sjá hér samráðsgátt stjórnvalda . Um leið gleðst ég yfir því sem unnið er á hlíðinni og má glöggt sjá að mikið hefur verið gert í rétta átt .